burgasdotpro/wikipedia huggingface dataset:
Zachary Taylor

Zachary Taylor (* 24. november 1784, Barboursville, Virgínia, USA – † 9. júl 1850, Washington D.C.) bol americký vojenský veliteľ a 12. prezident USA. V úrade pôsobil v období medzi 4. marcom 1849 a 9. júlom 1850. 
Taylor mal za sebou štyridsaťročnú vojenskú kariéru, zúčastnil sa britsko-americkej vojny v roku 1812, Black Hawk War v roku 1832 a druhej Seminolskej vojny v roku 1837. Preslávil sa svojim vedením jednotiek USA do víťazných bojov v niekoľkých rozhodujúcich bitkách Mexicko-americkej vojny. 
Hoci sa ako južanský otrokár, ktorý bol proti rozširovaniu otrokárstva do teritórií Spojených štátov, o politiku príliš nezaujímal, vybrala ho Whig Party ako ich kandidáta na prezidenta vo voľbách v roku 1848. V týchto voľbách porazil Lewisa Cassa, kandidáta Demokratickej strany, a stal sa tak prvým americkým prezidentom, ktorý nikdy pred nástupom do funkcie nebol v žiadnom inom vládnom úrade.
Prezident Taylor začal tlačiť na usadlíkov v Novom Mexiku a v Kalifornii, aby nezostali teritoriálnymi oblasťami a miesto toho urobili návrhy štátnych ústav, ktorými by pomohli presadiť Kompromis z 1850.
Taylor mal povesť rozhodného muža (prezývka ). Zomrel na gastroenteritídu púhych šestnásť mesiacov po svojom zvolení. Vo funkcii ho nahradil viceprezident Millard Fillmore.
Patriot Budapest

Patriot Budapest je maďarský mládežnícky hokejový klub hrajúci v sezóne 2012/13 v Rusku sídliacej medzinárodnej Mládežníckej hokejovej lige, ktorá je juniorskou súťažou Kontinentálnej hokejovej ligy.
Aj keď klub má svoje sídlo v Budapešti, na hráčskej súpiske sa nachádza 18 Slovákov, 7 Čechov, 4 Maďari a 1 Rus.
Kathy Reichsová

Kathleen Joan Toelle "Kathy" Reichsová (* 7. júl 1948, Chicago, Illinois, USA) je americká antropologička a spisovateľka. Kathy je profesorkou antropológie na univerzite v Severnej Karolíne v meste Charlotte. Svoj pracovný čas si delí medzi výskum v Laboratoire des Sciences Judiciaires et de Médecine Légale v Quebecu a vyučovaním na UNC v Charlotte. Je jednou z 82 forenzných antropológov certifikovaných Americkou komisiou forenzných antropológov. Podľa jej kníh bol natočený úspešný seriál Kosti, ktorého je aj producentkou. Má dve dcéry, Kerry a Courtney a syna Brendana.
Slovenské preklady.
Séria: Temperance Brannanová: 
Séria: Viráti:
Radamel Falcao

Radamel Falcao (* 10. február, 1986, Santa Marta, Kolumbia), je kolumbijský futbalista hrajúci za klub AS Monako a za Kolumbijské národné futbalové mužstvo.
Modranská keramika

Modranská keramika je označenie výrobkov vyrábaných z pálenej hliny v meste Modra. Jej história siaha do 14. storočia. Pôvodná tvorba keramiky úzko súvisela s vinárstvom a vinohradníctvom. Používanie glazúr v Španielsku a Taliansku v 15. až 17. storočí a označenie výrobkov ako "majolika" sa prenieslo aj do Modry. V 17. storočí začali v Modre vznikať prvé cechy a usídlili sa tu habánski keramikári. Najväčší rozvoj bol zaznamenaný v 18. storočí.
Súčasná technológia výroby.
Modranská majolika sa vyrába z dvakrát vypaľovanej hliny, glazovanej a maľovanej motívmi v štyroch základných dekoroch: 
V súčasnosti sa maľujú dekory podľa vzorkovníka, ktorý zozbieral a vytvoril Heřman Landsfeld začiatkom 20. storočia. Kaolínová hlina pochádza z ložísk v okolí mesta Modra. Teplota pri druhom vypaľovaní dosahuje 1020 °C. Značková modranská majolika je točená, tvarovaná, glazovaná a maľovaná výhradne ručne. Originálna modranská keramika je predávaná len pod chráneným zemepisným označením pôvodu "Modra". Po zmenách v roku 1989 výrobné družstvo, ktoré vzniklo v roku 1952 pod názvom Slovenská ľudová majolika sa transformovalo na Slovenská ľudová majolika, akciová spoločnosť, ktorá má ambíciu zachovať tradície výroby majoliky. 
V roku 2018 sa Modranská majolika postavila na nohy a hľadá možnosti ako sa spropagovať. Bola zapísaná aj do zoznamu Reprezentatívny zoznam nehmotného kultúrneho dedičstva Slovenska .
História výroby keramiky v Modre.
Pôvodná najstaršia výroba bola v dnes pamiatkovo chránenom objekte technickej pamiatky, ktorej základ tvorí hradobný systém s baštou z roku 1610. Jeho severozápadná kruhovitá obranná veža s názvom „Červená“ dnes slúži ako „Galéria národného umelca Ignáca Bizmayera“. 
Prvý hrnčiarsky cech bol v Modre založený v roku 1636. V období 1870 - 1880 jestvoval hrnčiarsky spolok "Úžitkové hrnčiarske nádoby z Modry." 
V roku 1883 bola založená "Štátna dielňa džbánkárska", ktorú neskôr začalo spravovať mesto a založilo pri nej „Keramickú školu“ pod vedením Jozefa Mirku. 
V roku 1911 bola Štátna dielňa džbánkárska pozmenená na "Dielňa na dorábanie keramického tovaru, účastinná spoločnosť Žák a spol." Účastinármi v nej boli aj Samuel Zoch a architekt Dušan Jurkovič.
V roku 1923 bola táto dielňa preregistrovaná na "Slovenská keramika" a v roku 1952 na výrobné družstvo "Slovenská ľudová majolika". 
Nepretržitá výroba majoliky počas storočí pritiahla do Modry mnoho osobností kultúry a majstrov keramikárov. Pôsobili tu habánsky keramikár Heřman Landsfeld a národný umelec Ignác Bizmayer. 
V meste sa nachádza aj „Múzeum Ľudovíta Štúra“, v ktorom sú sústredené zbierky historickej keramiky. Dokumentujú rôzne štýly a fázy vývoja modranskej keramiky. 
V súčasnosti (2012) je v Múzeu Ľudovíta Štúra výstava maliara majoliky Michala Petráša, ktorého umenie sa rozvíjalo aj pod vplyvom džbánkára Jána Karabelliho.
Jun Po-son

Jun Po-son (po kórejsky: "Jun Po-sun", hangul: 윤보선, hanča: 尹潽善) (* 26. august 1897 – † 18. júl 1990) bol kórejský politik. Starosta Soulu v rokoch 19481949, minister obchodu a priemyslu v rokoch 19491950 a štvrtý prezident Kórejskej republiky v rokoch 19601962. Používal pseudonym Häü(해위 / 海葦). Synovec kórejského revolucionára Jun Čchi-hoa.
Jun Čchi-ho

Jun Čchi-ho (kór. "Yun Chi-ho", hangul: 윤치호, hanča: 尹致昊) (* 26. december 1864 - † 9. december 1945) bol kórejský revolucionár, aktivista, pedagóg, politik. Strýko Jun Po-sona, štvrtého prezidenta Kórejskej republiky. Používal aj prezývku Čwaong.
Anaxagoras (Argos)

Anaxagoras (starogr. "Ἀναξαγόρας" – "Anaxagoras", ) je v gréckej mytológii syn a nástupca argejského kráľa Argea.(podľa inej verzie Megapentha).
Za panovania Anaxagora sa v argejskom kráľovstve šírilo medzi ženami šialenstvo zoslané hnevom boha Dionýza. Anaxagoras preto požiadal svojho brata presláveného veštca a lekára Melampouda, aby ich vyliečil.
Melampous súhlasil a liečil ich, ale liečba bola náročná a zdĺhavá a jeho nároky za vyliečenie žien rástli, až nakoniec požadoval od brata dve tretiny kráľovstva, tretinu pre seba a tretinu pre ich brata Bianta. Anaxagoras spočiatku odmietol, ale keď boli ženy ešte divokejšie, chtiac nechtiac musel súhlasiť. Keď ich následne vyliečil, Argos rozdelili na tri nezávislé kráľovstvá. Nástupcom Anaxagora sa stal jeho syn 
Alektor.
Bukavu

Bukavu, známe v minulosti ako "Costermansville" po francúzsky alebo "Costermansstad" po flámsky, je mesto v Konžskej demokratickej republike a hlavné mesto provincie Sud-Kivu. 
Poloha.
Mesto leži pri jazere Kivu a rieke Ruzizi na hranici s Rwandou.
Prejtský potok

Prejtský potok alebo Prejtianský potok je potok na strednom Považí, v okrese Ilava.
Opis toku.
Potok pramení na severnom úbočí "Beňovej skaly", v západnej časti Trenčianskej vrchoviny, podcelku Strážovských vrchov, v nadmorskej výške okolo Tečie prevažne západným smerom, priberá niekoľko menších prítokov a vteká do Prejty, mestskej časti Dubnice nad Váhom. Podteká cestu Trenčín – Žilina, kúsok za obcou i železničnú trať a ústi do "Prejtských jazier".
Zoznam miest v Spojenom kráľovstve

Zoznam miest v Spojenom kráľovstve obsahuje prehľad najväčších mestských sídiel v Spojenom kráľovstve a abecedný zoznam všetkých obcí s mestskými právami.
Metropolitné oblasti podľa počtu obyvateľov.
Najväčšia metropolitná oblasť v Spojenom kráľovstve je Londýn s 12,6 milióna obyvateľov. Žije tu pätina obyvateľstva krajiny. Tabuľka uvádza najväčšie metropolitné oblasti k 1. januáru2007).
Mestské sídla podľa počtu obyvateľov.
Nasledujúca tabuľka obsahuje všetky mestské sídla, ktoré mali podľa odhadu k 1. januáru 2007 viac než 50 000 obyvateľov, výsledky sčítania obyvateľstva (SO) z 5. apríla 1981, 21. apríla 1991 a 29. apríla 2001..
Obce s mestskými právami.
V Spojenom kráľovstve udeľuje mestské právo panovník skupine obcí na základe stanovených kritérii (napr katedrála v obci). 66 miest je rozdelených v častiach krajiny nasledovne: Anglicko (50), Škótsko (6), Wales (5) a Severné Írsko (5). Nasledujúci zoznam obsahuje všetky obce v Spojenom kráľovstve s titulom "City".
Mária Adamcová

Mária Adamcová (* 26. august 1930, Važec) je slovenská operná speváčka, mezzosopranistka.
Životopis.
Svoju umeleckú kariéru začala ako členka SĽUKu. V roku 1955 sa stala sólistkou Opery Štátneho divadla v Košiciach. K jej najvýznamnejším postavám patrili Azucena ("Trubadúr", G. Verdi), Amneris ("Aida", G. Verdi), Marina Mníšková ("Boris Godunov", M.Musorgskij) a ďalšie.
Milan Adamčiak

PhDr. Milan Adamčiak (* 16. december 1946, Ružomberok† 16. január 2017, Banská Belá) bol slovenský konceptuálny umelec, autor vizuálnej poézie, hudobník, skladateľ a muzikológ.
Životopis.
Absolvoval Konzervatórium v Žiline a následne Filozofickú fakultu UK v Bratislave (odbor hudobná veda).
V rokoch 1972 až 1992 bol pracovníkom Slovenskej akadémie vied. Venoval sa vizuálnej poézii, grafickým partitúram, akčnému umeniu, performance, experimentálnemu komponovaniu. Bol viceprezidentom Európskeho kultúrneho klubu na Slovensku. Spolu s Petrom Machajdíkom a Michalom Murinom v roku 1989 založil avantgardný súbor "Transmusic comp.", ktorý okrem množstva vystúpení na Slovensku hral aj na festivaloch v Nemecku, Rakúsku, Česku a pod. Posledné koncerty súboru s Milanom Adamčiakom sa konali na podujatí Art's Birthday 17. januára 2016 v pražskom Veletržnom paláci a na festivale Pohoda 2016.
Žil v Banskej Belej, zomrel v nemocnici v Žiari nad Hronom.
Rámen

Rámen alebo ramen (katakana: ラーメン - kandži: 拉麺 - rámen - - ) je japonský rezancový pokrm. Vaječné rezance sa servírujú so silným vývarom z mäsa a riasy kombu. Ďalšími zložkami sú obvykle bravčové karé, vajíčka, bambusové výhonky a jarná cibuľka.
Laika (komiks)

Laika je grafický román od spisovateľa menom Nick Abadzis. Kniha ponúka fiktívne rozprávanie o živote a smrti Lajky, prvej živej bytosti, ktorá sa dostala na obežnú dráhu Zeme. 
Román rozpráva príbeh z pohľadu rôznych postáv:
Suðurá

Suðurá je rieka na Islande, tečúca juhovýchodne od hlavného mesta Reykjavík. Rieka vzniká sútokom ľavého ramena rieky Hólmsá a rieky Reynisvatnheiði.
Hólmsá

Hólmsá je rieka na Islande, tečúca juhovýchodne od hlavného mesta Reykjavík. Rieka pramení pri jazere Selvat v sopečnom pohorí Bláfjöll.
Saccharina japonica

Saccharina japonica (staršie: "Laminaria japonica, Laminaria ochotensis"; jap. "ma-konbu") je morská riasa patriaca do čeľade Laminariaceae a triedy "Phaeophyceae" (t.j. hnedé riasy). Ide o typ morskej riasy, ktorá sa pestuje v Japonsku, Číne, Kórei a Rusku. Je to hlavný typ riasy nazývanej konbu (kombu).
Argeus

Argeus (starogr. "Αργεύς" – "Argeus") môže byť:
Krásna Hôrka (Tvrdošín)

Krásna Hôrka je miestna časť Tvrdošína.
Poloha a prírodné pomery.
Miestna časť ležiaca na juhozápadnom okraji Tvrdošína na pravom brehu rieky Orava. Geomorfologicky leží na okraji celku Oravská kotlina. Geologicky tvoria podložie hlavne celky bradlového pásma, v menšej miere na juhovýchode aj centrálnokarpatského paleogénu.
Dejiny.
Pôvodne samostatná obec, známa od 15. storočia. Vznikla počas valašskej kolonizácie. V roku 1974 pripojená k mestu Tvrdošín.
Doprava.
Cez Krásnu Hôrku prechádza cesta I. triedy č. 59 a rovnako aj železničná trať č. 181 Kraľovany – Trstená. V obci je osobná železničná stanica.
Goma

Goma je mesto v Konžskej demokratickej republike a hlavné mesto provincie Nord-Kivu. 
Polohopis.
Poloha.
Mesto leží pri jazere Kivu a na južnej strane vulkanického pohoria Virunga pod vulkánom Nyiragongo neďaleko Rwandy.
Elio Di Rupo

Elio Di Rupo (* 18. júl 1951, Morlanwelz) je belgický politik a bývalý premiér Belgického kráľovstva. V období 1999 do 2011 bol predseda Socialistickej strany Belgicka.
Kilwa Kisiwani

Kilwa Kisiwani bol významný prístav východnej Afriky, v súčasnosti je to najmä archeologická lokalita. Na stredovekých zvyškoch mesta prebieha od 50. rokov 20. storočia archeologický výskum.
Od roku 1981 sú pozostatky mesta spoločne so Songo Mnara zapísané na zozname Svetového dedičstva UNESCO a od roku 2004 sú pre stále sa zhoršujúci stav pamiatok vplyvom poveternostných podmienok zapísané aj na jeho zozname ohrozených pamiatok.
Argeus (Argos)

Argeus (starogr. Αργεύς – "Argeus", ) je v gréckej mytológii syn a nástupca argejského kráľa Megapentha.
Po vláde Megapentha, ktorý bol pôvodne kráľom Tirythu a neskôr sa výmenou hradu s argejským kráľom Perseom stal kráľom Argu, 
nastúpil na trón jeho syn Argeus. Od antických autorov nemáme žiadne zachované záznamy o vláde Argea, pretože mýty o ňom mlčia. Pausanias však zaznamenal, že bol synom Megapentha a jeho synom a nástupcom bol Anaxagoras, za ktorého vlády sa argejské kráľovstvo rozdelilo na tri nezávislé kráľovstvá.
Vodnopólová extraliga mužov 2006/07

Vodnopólová extraliga mužov v sezóne 2006/07 bol v poradí 15. ročník extraligy vodnopólistov, najvyššej vodnopólovej súťaže mužov na Slovensku, ktorú organizoval Slovenský zväz vodného póla (SZVP). Liga sa oproti minulému ročníku zúžila o 2 účastníkov a zmenil sa aj hrací systém. Svoj trinásty titul získal klub KVP NCHZ Nováky. ČH Hornets Košice získal prvú medailu, iba ako v poradí piaty slovenský klub.
Systém súťaže.
Súťaž pozostávala zo základnej a nadstavbovej časti. Základná časť sa skladala zo 6 dvojkôl a družstvá v nej odohrali zápasy systémom každý s každým jedenkrát doma a vonku. Zo základnej časti postúpili 4 najlepšie družstvá do nadstavbovej časti. Nadstavbová časť sa skladala zo 4 turnajov, každé družstvo hostilo 1 turnaj, pričom sa do nej započítavali aj výsledky zo základnej časti. Umiestnenie v nadstavbovej časti určilo majstra i ostatných medailistov. Posledné družstvo malo zostúpiť do nižšej ligy.
Ľubica Adamčíková

Prof. RNDr. Ľubica Adamčíková, DrSc. (* 30. august 1940, Martin) je slovenská chemička a vysokoškolská profesorka.
Životopis.
Od roku 1962 pôsobila na Prírodovedeckej fakulte UK v Bratislave, na Katedre fyzikálnej a teoretickej chémie. Titul DrSc. získala v roku 1996, profesorkou sa stala v roku 1998.
K hlavným oblastiam jej záujmu patrila kinetika chemických reakcií a oscilačné reakcie.
Mikuláš I. Opavský

Mikuláš I. Opavský (* 1253/1255 – † 25. júl 1318) bol prvé opavské knieža. Je považovaný za zakladateľa dynastie opavských Přemyslovcov. Bol nemanželským synom českého kráľa Přemysla Otakara II. a jeho milenky Anežky z Kuenringu.
Životopis.
V roku 1260 ho pápež Urban IV. legitimizoval s podmienkou, že on a jeho potomkovia strácajú právo na českú kráľovskú korunu. V listine z 4. júla 1269 vystupuje prvýkrát ako pán Opavy ("dominus Opavie"). Niekedy po tomto roku mu bolo vydelené Opavsko z Moravy. Po boku svojho otca sa zúčastnil bitky na Moravskom poli v roku 1278. V bitke bol zajatý a väznený. Opavsko vtedy ovládla vdova po Přemyslovi kráľovná Kunhuta. Po prepustení na slobodu roku 1281 sa vrátil na Opavsko a postupne prebral všetky svoje práva. V tejto dobe sa už tituloval ako opavský vojvoda ("dux Opavie"). Kvôli sporom so svojím nevlastným bratom Václavom II. o Opavsko opustil Mikuláš v roku 1295 krajinu a vydal sa do Poľska, kde vykonával funkcie krakovského a sandomerského (od 1295) a veľkopoľského (1300 až 1306) hajtmana.
Rodina.
Mikuláš sa oženil s Adelheid, neterou rímskeho kráľa Rudolfa I. Habsburského. Spolu mali niekoľko detí:
Joseph Morgan

Joseph Morgan, rodným menom Joseph Martin (* 16. máj 1981, Londýn, Spojené kráľovstvo) je anglický herec. Preslávila ho postava Klausa Mikaelsona zo seriálov "Upírske denníky" a "The Originals".
Životopis.
Narodil sa v Londýne, neskôr žil 11 rokov v meste Swansea. Chodil na Moriston Comprehensive School a potom sa znova presťahoval do Londýna, kde začal študovať Central School of Speech and Drama.
Od roku 2011 chodil so svojou kolegyňou zo seriálu "Upírske Denníky", Persiou White. 5. júla 2014 sa na Jamajke vzali.
Kariéra.
Prvýkrát sa objavil v TV v seriáli "Kliatby z temnôt" ako Troy. Ďalej hral vo filmoch "Alexander Veľký" a "Master &amp; Commander: Odvrátená strana sveta", v minisérii stanice BBC s názvom "The Line of Beauty", v TV seriáli "Doktor Martin" a "Casualty". Zahral si rolu Williama v "Mansfield Park" spolu s Billie Piper. V roku 2010 hral hlavnú rolu v minisérii "Ben Hur", ktorá sa vysielala v USA a Kanade. V seriáli "Upírske denníky" stvárňuje postavu pôvodného upíra Klausa Mikaelsona. V roku 2013 bol oznámený spin-off seriál k "Upírskym denníkom" s názvom "The Originals", kde taktiež stvárňuje postavu Klausa.
Vodnopólová extraliga mužov 2008/09

Vodnopólová extraliga mužov v sezóne 2008/09 bol v poradí 17. ročník extraligy vodnopólistov, najvyššej vodnopólovej súťaže mužov na Slovensku, ktorú organizoval Slovenský zväz vodného póla (SZVP). V súťaži účinkovalo 6 družstiev, rovnako ako predchádzajúcich dvoch sezónach. Titul obhájil klub ČH Hornets Košice, ktorý nestratil v celej sezóne ani bod. V tejto sezóne niesla súťaž mediálny názov "EMM extraliga".
Systém súťaže.
Systém súťaže sa oproti minulým sezónam nezmenil, pribudol iba vyšší počet zápasov v základnej časti. Súťaž opäť pozostávala zo základnej a nadstavbovej časti. Základná časť sa skladala z 20 kôl a družstvá v nej odohrali zápasy systémom každý s každým dvakrát doma a vonku. Zo základnej časti postúpili 4 najlepšie družstvá do nadstavbovej časti. Nadstavbová časť sa skladala zo 4 turnajov, každé družstvo hostilo 1 turnaj, pričom sa do nej započítavali aj výsledky zo základnej časti. Umiestnenie v nadstavbovej časti určilo majstra i ostatných medailistov. Z extraligy nezostúpilo žiadne družstvo. Posledné družstvo extraligy malo pôvodne hrať baráž, ale družstvá 1. ligy sa vzdali účasti v nej.
Bodø

Bodø je nórske prístavné mesto a správne centrum regiónu Nordland. 
Charakteristika.
Mesto sa nachádza v strednej časti krajiny, na pobreží Nórskeho mora. Polnočné slnko, ktoré tu možno vďaka polohe za polárnym kruhom sledovať od 2. júna do 10. júla, sa dostalo aj do znaku mesta. Mesto, postavené na výbežku pevniny patrí medzi najveternejšie mestá v Nórsku, no aj vietor od mora spôsobuje, že snehová pokrývka sa tu vyskytuje len zriedkavo.
Dejiny.
Bodø získalo štatút mesta v roku 1816 a jeho pokojný vývoj zmenili až udalosti počas 2. svetovej vojny. Nálet Luftwaffe zničil 27. mája 1940 jeho veľkú časť, po čom stratilo 3500 zo 6000 obyvateľov strechu nad hlavou. Pomohlo susedné Švédsko, ktoré postavilo 107 nových domov na okraji vtedajšieho mesta. Dnes patrí táto časť - Svenskebyen – „švédske mesto“ do užšieho centra Bodø.
Klíma.
Vplyv Golfského prúdu tak badať miernou zimou, ako aj nezamŕzajúcim morom a priemernými teplotami -2,2 °C v januári a 12,5 °C v júli. Priemerná ročná teplota tak dosahuje 4,5 °C a ročný úhrn zrážok je 1020 mm.
Torrey DeVittová

Torrey Joël DeVittová (* 8. jún 1984, Long Island, New York, USA) je americká herečka hudobníčka, filantropka, producentka a bývalá modelka. Preslávila ju rola Melissy Hastingsovej v dramatickom seriáli "Roztomilé mrchy" ("Pretty Little Liars"; 2010 – 2017), tiež rola Dr. Meredith Fellevej v seriáli stanice The CW, "Upírske denníky" "(The Vampire Diaries"; 2012 – 2013) a postava Carrie v dráme "One Tree Hill" (2008–2009). V roku 2013 stvárnila Maggie Hallovú v poslednej sérii "Army Wives" a od roku 2015 hrá postavu Dr. Natalie Manningovej v lekárskom seriáli stanice NBC s názvom "Chicago Med".
Detstvo.
Torrey sa narodila v štáte New York. Jej otec Liberty DeVitto bol dlhoročným bubeníkom v kapele Billy Joela. Má dve sestry Devon a Maryelle. Jej sestra Maryelle hrala v TV seriáli "Endurance". Ako dieťa Torrey strávila veľa času na cestách s rodičmi. Navštevovala základnú školu Fort Salonga, potom Kings Park Central School District. Vo veku šiestich rokov začala hrať na husle, hrala i v školskom zbore. Po absolvovaná Winter Park High School vo Winter Parku na Floride strávila leto v Japonsku kde pracovala ako modelka; predtým strávila nejaký čas v Chicagu.
Kariéra.
Torrey začala svoju kariéru účinkovaním v reklamách, ktoré popísala ako odrazový mostík k televíznej a filmovej práci. Podpísala zmluvu s Ford and Avenue One modeling agencies, keď si však uvedomila, že v modelingu nemá budúcnosť, zamerala sa výlučne na svoju hereckú kariéru. Občasne sa venuje aj hre na husle. V roku 2002 hrala s kapelou Tommy Davidson na Sunset Room v Hollywoode.
Torrey hrala v sérii TV stanice ABC Family "Beautiful People" ctižiadostivú modelku Karen Kerr. Jej filmový debut bol vo filme "Starcrossed". V roku 2006 sa objavila vo filmovom pokračovaní "Tajomstvo minulého leta 3" ako Zoe. Ako hosť hrala v seriáloch "Drake &amp; Josh", "Scrubs" a "Jack &amp; Bobby". Mala malú rolu vo filme "Forbidden Love", hrala v LA Sierru Young vo filme "Shooting Holiday", vo filme "Green Flash" s Davidom Charvetom a Christin Cavallari, Pheobe Hilldale vo filme "Killer Movie".
V 5. a 6. sérii dramatického seriálu TV stanice The CW "One Tree Hill" hrala postavu opatrovateľku Carrey. Bola hosťom v seriáli v roku 2008.
V roku 2010 Torrey začala hrať v seriáli "Roztomilé mrchy", ktorý je natočený podľa kníh Sary Shepardovej. Hrá tu Mellisu Hastingsovú, sestru jednej z hlavných postáv. V seriáli "Upírske denníky" stvárnila postavu Meredith Fellovej.
Osobný život.
V apríli 2011 si vzala herca Paula Wesleyho, s ktorým sa zoznámila pri natáčaní "Killer Movie" v roku 2007. V roku 2013 sa rozviedli.
Jednopohlavný kvet

Jednopohlavný kvet alebo diklinický kvet je kvet, ktorý je vybavený buď len tyčinkami alebo len piestikmi. Ak je vybavený len tyčinkami, nazýva sa samčí kvet alebo tyčinkový kvet, ak je vybavený iba piestikmi, volá sa samičí kvet alebo piestikový kvet.
Podľa prítomnosti kvetov jednotlivých pohlaví na jednej rastline sa rastliny s jednopohlavnými kvetmi delia na:
Vodnopólová extraliga mužov 2009/10

Vodnopólová extraliga mužov v sezóne 2009/10 bol v poradí 18. ročník extraligy vodnopólistov, najvyššej vodnopólovej súťaže mužov na Slovensku, ktorú organizoval Slovenský zväz vodného póla (SZVP). V súťaži účinkovalo 6 družstiev, rovnako ako predchádzajúcich troch sezónach. Tretí titul v rade získalo družstvo ČH Hornets Košice, ktoré nestratilo v celej sezóne ani bod. Aj v tejto sezóne niesla súťaž mediálny názov "EMM extraliga".
Systém súťaže.
Systém súťaže sa oproti minulej sezóne nezmenil, výnimkou bol iba iný počet hracích dní v týždni. Súťaž pozostávala zo základnej a nadstavbovej časti. Základná časť sa skladala z 20 kôl a družstvá v nej odohrali zápasy systémom každý s každým dvakrát doma a vonku. Zo základnej časti postúpili 4 najlepšie družstvá do nadstavbovej časti. Nadstavbová časť sa skladala zo 4 turnajov, každé družstvo hostilo 1 turnaj, pričom sa do nej započítavali aj výsledky zo základnej časti. Umiestnenie v nadstavbovej časti určilo majstra i ostatných medailistov. Z extraligy nezostúpilo žiadne družstvo, nakoľko sa počet účastníkov v nasledujúcej sezóne zvýšil na 8.
Ján XIII. (pápež)

Svätý Ján XIII., vlastným menom Giovanni Crescenzi bol 133. pápežom katolíckej cirkvi. Jeho pontifikát trval od 1. októbra 965 až do jeho smrti 6. septembra 972. Nazývaný tiež ako červený pápež alebo Dobrý.
Piestik

Piestik je útvar v kvete rastliny obsahujúci vajíčko. Niekedy sa klasifikuje ako samičí pohlavný orgán. 
Skladá sa z čnelky, blizny a semenníka (v semenníku je vajíčko). K oplodneniu dochádza prenesením peľu z peľnice tyčinky na bliznu semenníka. Peľ sa môže preniesť mnohými spôsobmi, najčastejšie pomocou vetra alebo hmyzu.
Nguyễn An Ninh

Nguyễn An Ninh (1900 – 1943) bol vietnamský spisovateľ, aktivista a revolucionár počas národno-oslobodzovacieho boja proti francúzskej koloniálnej ríši.
Biografia.
Narodil sa v Cholone (Vietnam) 15. septembra 1900. Jeho otec, Nguyễn An Khương, bol známy spisovateľ, novinár a prekladateľ z čínskeho jazyka, strýko Nguyễn An Cư a teta boli revolucionári.
V roku 1916 študoval v Hanoji, v roku 1918 odišiel na štúdium na Sorbonnskú univerzitu v Paríži, kde získal titul bakalára práv. V roku 1922 sa vrátil späť do Vietnamu. Preložil dielo Jeana-Jacquesa Rousseaua "O spoločenskej zmluve". Prostredníctvom debát a článkov budoval povedomie Vietnamcov o neduhoch kolonializmu.
12. októbra 1924 založil noviny "La Cloche Fêlée" ("Puknutý zvon"), ktoré sa kategoricky vyjadrovali proti koloniálnemu režimu. Po 19. vydaní zastavuje režim tlač a zatvára redakciu. V r. 1925 Nguyen vo Francúzsku podáva správu o situácii v Indočíne.
Celkovo bol uväznený 5-krát:
Air China

Air China Limited (zjednodušeným čínskym písmom 中国国际航空公司, tradičným čínskym písmom 中國國際航空公司transkripcia: "Čung-kuo kuo-ťi chang-kchung ku-fen jou-sien kung-s’", doslovný preklad: "Čínska medzinárodná letecká spoločnosť") je národný dopravca a hlavná letecká spoločnosť Čínskej ľudovej republiky. Sídlo leteckej spoločnosti sa nachádza v čínskom Pekingu, domácim letiskom je medzinárodné letisko Capital v Pekingu. Je členom leteckej aliancie Star Alliance.
Air China má 10. najväčšiu leteckú flotilu na svete. V počte prepravených cestujúcich je až za svojimi hlavnými konkurentmi China Southern Airlines a China Eastern Arlines; v roku 2010 prepravila 60 miliónov cestujúcich.
Konbu

Konbu (japonským písmom コンブ / 昆布 - konbu), po slovensky niekedy aj kombu, je japonské označenie akejkoľvek jedlej morskej riasy z čeľade Laminariaceae. Najbežnejším typom konbu je druh Saccharina japonica. Kórejský názov znie tasima (다시마) a čínsky chaj-taj (pchinjin: haidai).
Význam.
V Japonsku sa konbu používa na výrobu vyše 300 potravinových produktov, pričom ide najmä o ochucovadlá a čaje, keďže riasa kombu je známa tým, že zvýrazňuje chuť. Kombu je cenená najmä vďaka svojmu obsahu minerálov, medzi ktoré patria hlavne vápnik, soľ a jód.
Steven R. McQueen

Steven Chadwick McQueen (profesionálne známy ako Steven R. McQueen; * 13. júl 1988, Los Angeles, Kalifornia, USA) je americký herec a model. Preslávila ho postava Jeremyho Gilberta v seriáli stanice CW, "Upírske denníky".
Detstvo.
Steven R. McQueen sa narodil v Los Angeles v Kalifornii, ako syn Stacy Totenovej a herca a producenta Chada McQueena. Jeho starí rodičia z otcovej strany boli Steve McQueen a filipínska herečka Neile Adamsová. Stevenov nevlastný otec, Luc Robitaille bol uvedený do Kanadskej siene slávy NHL. Steven má dvoch mladších súrodencov, Chasa a Madosin z otcovej a brata Jessaraeho z matkinej strany. 
Steven si zmenil meno na Steven R. McQueen, pričom „R“ znamená Robitaille.
Kariéra.
V roku 2005 debutoval v seriáli TV stanice CBS, "Operácia Threshold". Odvtedy hosťoval napríklad v seriáloch "Bez stopy", "" a "Vražedné čísla". Zahral si Kyla Huntera v siedmich epizódach finálnej série seriálu TV stanice The WB, "Everwood". Stevenova prvá filmová rola bola vo filme "Minutemen" z dielne Disney Channel.
V roku 2009 bol obsadený do roly mladého rebela Jeremyho Gilberta v seriáli "Upírske denníky." Ide o fantasy-hororový seriál založený na rovnomennej knihe od spisovateľky L. J. Smithovej. Neskôr prijal rolu Jaka Forestera v hororovej komédii "Piraňa 3D" (remake rovnomenného filmu z roku 1978). Film získal zmiešané recenzie od kritikov a celosvetovo zarobil viac ako 83 miliónov dolárov.
Daniel Gillies

Daniel J. Gillies (* 14. marec 1976, Winnipeg, Manitoba, Kanada) je novozélandský herec a režisér. Známy je najmä ako Elijah Mikaelson zo seriálov "Upírske denníky" a "The Originals". Stvárnil postavu Dr. Joela Gorana z TV seriálu "Saving Hope".
Detstvo.
Narodil sa v kanadskom Winnipegu do rodiny pediatra. Vyrastal na Novom Zélande, kde navštevoval Southwell School a Hamilton Boys' High School.
Kariéra.
Debutoval novozélandským seriálom "Street Legal", kde v rokoch 2000 – 2002 hral postavu Tima O'Connora. Objavil sa tiež vo filme "Spider-Man 2" ako John Jameson, kde hlavné úlohy hrali Kirsten Dunst a Tobey Maguire. Ďalej sa objavil v seriáli ', ako britský agent MI-6, seriáli TV stanice HBO '.
Ako divadelný herec vystupoval vo viac ako dvadsiatich hrách, napr. "Julius Caesar", "Three Sisters", "Long Day's Journey into Night" a "The Judas Kiss". V roku 2007 založil vlastnú produkčnú spoločnosť – Holy Monster.
V roku 2010 napísal a režíroval svoj prvý nezávislý film "Broken Kingdom". Film sa natáčal v Kolumbii a LA. Tiež pracoval na hollywoodskom filme "Moja veľká indická svadba" (postava Johnnyho Wickhmana).
Súkromný život.
Od roku 2004 je ženatý s herečkou Rachael Leigh Cook. Majú spolu 2 deti: Charlotte Easton Gillies (* september 2013) a Theodore Vigo Sullivan Gillies (* apríl 2015).
Mbuji-Mayi

Mbuji-Mayi (do 1966 "Bakwanga") je mesto v Konžskej demokratickej republike a hlavné mesto provincie Kasaï-Oriental. 
Dejiny.
Mesto Bakwanga bolo od 1960 do 1962 hlavné mesto Južného Kasaia.
Hospodárstvo.
V oblasti sa ťažia diamanty.
Svetový židovský kongres

Svetový židovský kongres (, "WJC") je medzinárodná organizácia a federácia židovských komunít a organizácií. Bol založený roku 1936 v Ženeve s cieľom „zjednotiť židovský ľud a mobilizovať svet proti nacizmu“. Jedným z jeho proklamovaných cieľov je „brániť práva, status a záujmy Židov a židovských komunít.“ Sídli v New Yorku, zastúpenia však má aj v mnohých svetových metropolách. Jeho prezidentom je od júla 2007 Ronald Lauder.
Candice Kingová

Candice Rene Kingová (rod. Accola; * 13. máj 1987, Houston, Texas, USA) je americká herečka a speváčka. Najviac ju preslávila rola Caroline Forbesovej v TV seriáli "Upírske denníky (The Vampire Diaries)."
Životopis.
Narodila sa v Houstone v Texase. Vyrastala v meste Edgewood na Floride a navštevovala Lake Highland Preparatory School. Jej otec Kevin je kardiochirurg, matka Carolyn ženou v domácnosti. Obaja jej rodičia sú aktívni členovia Republikánskej strany. Má mladšieho brata Kree Thomas Accola.
Hudobná kariéra.
Šesť mesiacov po presťahovaní do Los Angeles dostala zmluvu na jej debutové CD "It’s Always the Innocent Ones". Strednú školu dokončila externe a absolvovala v roku 2005. Hosťovala v zbore "Hannah Montana &amp; Miley Cyrus: Best of Both Worlds Concert Tour" a "Hannah Montana - Film".
Herecká kariéra.
V roku 2007 debutovala vo filme "Pirate Camp". Hosťovala tiež v seriáloch "Ako som spoznal vašu mamu", "Hrozba z temnoty" a "Greek". Tiež sa objavila vo filmoch "On the Doll", "Juno: Nezrelá na dieťa", "Deadgirl" a "X's &amp; O's".
Najviac ju preslávila úloha upírky Caroline Forbes v seriáli TV stanice The CW "Upírske denníky". Objavila sa aj v seriáli "Drop Dead Diva" ako Jessica s popovej skupiny Confetti s Mackenzie Mauzy.
Osobný život.
Je jedným z priaznivcov "It Gets Better Project", spolu s kolegami z "Upírskych denníkov", Ianom Somerhalderom a Michaelom Trevinom.
Candice bola spolu z niekoľkými kolegami z "Upírskych denníkov" v septembri 2009 zatknutá za výtržníctvo. Na ľavom zápästí má vytetovaného vtáka a na pravej nohe hviezdičku. V roku 2010 chodila so svojim hereckým kolegom Stevenom R. McQueenom.
29. mája 2013 sa zasnúbila s hudobníkom, Joeom Kingom a 18. apríla 2014 sa vzali. Stala sa tak nevlastnou matkou jeho dvoch dcér z prvého manželstva (Ava a Elise). 15. januára 2016 porodila dcéru Florence May a 1. decembra 2020 druhú dcéru Josephine June.
Victor Ponta

Victor Ponta, celým menom Victor Viorel Ponta (* 20. september 1972, Bukurešť, Rumunsko) je rumunský politik, od 7. mája 2012 premiér.
Súkromný život.
Ponta je ženatý s rumunskou poslankyňou európskeho parlamentu Dacianou Octaviou Sârbu v poradí druhom manželstve. Majú spolu jednu dcéru. Z prvého manželstva má syna. 
Politická kariéra.
Victor Ponta vyštudoval na bukurešťskej univerzite. Od roku 1995 pracoval ako prokurátor, od roku 1998 pôsobil pri rumunskom najvyššom súde v protikorupčnom odbore. V roku 2001 vstúpil do vysokej politiky a to po vymenovaní do čela antikorupčného výboru vlády premiéra Adriana Năstaseho. Od roku 2004 vystriedal niekoľko ministerských kresiel. 
Je známy svojím otvoreným bojom proti súčasnému prezidentovi Traianovi Băsescovi, ktorého považuje za hlavného vinníka súčasnej hospodárskej krízy v Rumunsku a kvôli ktorému neváhal vymeniť 3. júla 2012 predsedov oboch parlamentných komôr (Poslaneckej snemovne a Senátu) a 29. júla vyhlásiť (neúspešne) referendum o jeho odvolaní. Robí kroky aj proti ústavnému súdu. Rumunskom otriasa politická nestabilita, za ktorú bol premiér Ponta opakovane pokáraný Európskou úniou.
Victor Ponta bol opätovne vymenovaný za premiéra Rumunska na základe výsledkov rumunských parlamentných volieb z 9. decembra 2012.
4. novembra 2015 rezignoval na post premiéra. Podnetom bol požiar v nočnom klube v Bukurešti pri ktorom 30. októbra 2015 zomrelo 32 ľudí. Pri nasledujúcich protestoch tisíce ľudí vinili z tragédie i jeho vládu, a to kvôli korupcii a neschopnosti zabezpečiť dodržiavanie bezpečnostných predpisov.
Vall de Boí

Vall de Boí je malé údolie a mesto v španielskej provincii Lleida v autonómnom spoločenstve Katalánsko. K roku 2006 malo niečo cez tisíc obyvateľov.
Oblasť údolia je známa najmä niekoľkými románskymi kostolmi pochádzajúcimi z 11. – 12. storočia . Väčšina z nich je vo veľmi zachovanom stave. Románske fresky z týchto kostolov sú inštalované v barcelonskom múzeu katalánskeho národného umenia.
V roku 2000 boli kostoly zaradené na zoznam svetového dedičstva UNESCO.
Aventín

Aventín alebo Aventin môže byť:
Aventin môže byť aj české periodikum, pozri Aventin (periodikum)
Las Médulas

Las Médulas boli najdôležitejšie zlaté bane antického Ríma a ich zvyšky sa nachádzajú v Španielsku, v provincii León, v blízkosti mesta Ponferrada. 
V roku 1997 boli spolu s okolitou kultúrnou krajinou zapísané na zoznam svetového dedičstva UNESCO.
Pozoruhodne utváraná krajina je dôsledkom rímskej dobývacej techniky zvanej „Ruina Montium“ (zničenie hory) opísanej Plíniom Starším. Metóda spočívala v navŕtaní skaly mnohými vrtmi a následnom vymývaní veľkým množstvom vody, takže sa hornina prakticky zrútila. Je to svojim spôsobom predchodca dnešných hydraulických metód dolovania. Potrebná voda bola privádzaná z pohoria Sierra de La Cabrera systémom kanálov dlhých stovky kilometrov. Niektoré časti týchto kanálov sú dochované dodnes.
Ťažilo sa tu od začiatku nášho letopočtu až do polovice 3. storočia. Celková plocha baní bola okolo 10 km2. Podľa Plínia v čase najväčšej slávy pracovalo v baniach 60 000 robotníkov, ktorí vyťažili ročne 20 000 rímskych libier (t.j . 6 600 kg) zlata. Za 250 rokov existencie baní bolo údajne vyťažených 5 miliónov rímskych libier (1 650 ton) zlata.
Cuenca (Španielsko)

Cuenca je mesto v španielskom autonómnom spoločenstve Kastília-La Mancha. Nachádza sa v provincii Cuenca patriacej k najväčším v Španielsku. V roku 2011 tu žilo 56 703 obyvateľov.
V meste je veľa historických pamiatok, jeho historická časť bola v roku 1996 zapísaná na zoznam svetového dedičstva UNESCO.
Wilhelm Marr

Wilhelm Marr (* 16. november 1819, Magdeburg – † 17. júl 1904, Hamburg) bol nemecký antisemitský a anarchistický novinár. V roku 1879 založil Antisemitskú ligu a napísal knihu "Cesta k víťazstvu germánstva nad židovstvom" (Der Weg zum Siege des Germanentums über das Judentum), ktorá predstavuje novodobý nástup antisemitizmu, ktorý vyvrcholil holokaustom počas druhej svetovej vojny.
Nokia lumia 920

Nokia Lumia 920 je smartfón fínskej firmy Nokia, predstavený 5. septembra 2012. Jeho operačný systém je Windows Phone 8 od spoločnosti Microsoft. Obsahuje 1.5 GHz dvojjadrový procesor Qualcomm Krait a 32 GB vnútornej pamäte, ktorá sa nedá fyzicky ďalej rozšíriť (napr. použitím pamäťových kariet). Displej telefónu má uhlopriečku 4,5 palca, je vybavený technológiou high-sensitivity a chránený sklom Gorila Glass 2. Podporuje bezdrôtovou technológiu nabíjania - pri použití špeciálneho krytu je možné ho nabiť len položením na nabíjaciu podložku. Telefón je ďalej vybavený fotoaparátom s rozlíšením 8.7 MPx (PureView s OIS).
Anti-Defamation League

Anti-Defamation League skratka ADL (doslova „Liga proti hanobeniu“, „Liga proti ohováraniu“ alebo „Liga proti nactiutŕhaniu“) je mimovládna organizácia založená v roku 1913 v Spojených štátoch amerických. ADL bojuje proti antisemitizmu a jeho vyhrotených formách a okrem záujmov Židov chráni aj záujmy ostatných ľudí. ADL rovnako háji bezpečnosť Izraela po celom svete.
História.
Organizácia bola založená v roku 1913 vďaka Židovskej charitatívnej organizácii The Independent Order of B’nai B’rith, ktorej pôvodným cieľom bolo zastaviť diskrimináciu Židov pomocou všetkých demokratických prostriedkov. Ďalším cieľom bolo zachovať mier a hlavne spravodlivé zaobchádzanie s ľuďmi.
Organizáciu od roku 2015 vedie Jonathan Greenblatt.
Charta.
Preklad:
Kapitálové životné poistenie

Kapitálové životné poistenie sa vyznačuje tým, že umožňuje vyplácanie poistných plnení na rozličných spôsobov kumulovania vyplácanej sumy.
Základná charakteristika.
Kapitálové životné poistenie sa uzatvára pre dva základné druhy poistnej udalosti, a to pre prípad smrti alebo dožitia. V oboch prípadoch životná poisťovňa vypláca poistnú sumu. V prípade dožitia sa poistenca konca zmluvného obdobia, sa vypláca nasporená suma spolu s ďalšími výnosmi, napr. z kladného hospodárenia životnej poisťovne. V prípade predčasnej smrti životná poisťovňa taktiež vypláca výšku plnenia podľa zmluvy. V prípade že u poistenca nastal tento prípad a neodviedol na platbách dostatok financií, poisťovňa vypláca sumu z ďalších platieb poistencov u ktorých poistná udalosť nenastala, podľa základného princípu poistenia.
Využitie.
Typické formy využitia kapitálového životného poistenia sú nasledovné:
Výhody.
Medzi výhody kapitálového životného poistenia patrí pre poisteného aj vysoká ochrana v prípade nepredvídateľných životných situácií. V prípade, ak sa poistenec stane plne invalidný v dôsledku choroby alebo úrazu, poisťovňa preberá na seba záväzok za platenie poistného za hlavné kapitálové životné poistenie. Na ďalšie pripoistenie sa tento záväzok už nevzťahuje, jedine v prípade, že by bola podpísaná takáto klauzula pri pripoistení.
Vera Weizmannová

Vera Weizmannová : ורה ויצמן, narodená ako Vera Kacmanová; (* 27. november 1881, Rostov, Ruská ríša – † 24. september 1966, Londýn) bola manželka prvého izraelského prezidenta Chaima Weizmanna, prvá dáma Štátu Izrael, lekárka a sionistická aktivistka.
Biografia.
Narodila sa v Rostove nad Donom v Ruskom impériu (dnešné Rusko), lekárske vzdelanie získala v Ženeve vo Švajčiarsku. V roku 1906 sa vydala za Chaima Weizmanna, s ktorým mala neskôr dvoch synov. V rokoch 1906 až 1937 žila Weizmannova rodina v britskom Manchesteri, kde Chaim Weizmann vyučoval na univerzite. V roku 1913 získala Vera britskú lekársku licenciu a začala pracovať ako lekárka na klinikách pre dojčatá. Vyvinula pokročilé techniky pre dojčenskú výživu a dozor.
Mladší syn Michael slúžil počas druhej svetovej vojny ako pilot RAF. Jeho lietadlo zostrelili nad Biskajským zálivom.
Dobrovoľníctvo.
V roku 1916 zanechala prácu detskej lekárky a pripojila sa k svojmu manželovi potom, ako bol počas prvej svetovej vojny vymenovaný za vedeckého poradcu britskej admirality. V roku 1920 sa stala jednou zo zakladateliek Medzinárodnej ženskej sionistickej organizácie (WIZO) a štyridsať rokov stála spoločne s Rebecou Sieffovou na jej čele. Po vypuknutí druhej svetovej vojny venovala všetko svoje úsilie Aliji mládeže, organizácii, ktorú založila v Anglicku. V Izraeli bola následne jej čestnou prezidentkou.
Počas izraelskej vojny za nezávislosť sa zamerala na liečbu a rehabilitáciu ranených vojakov. Bezprostredne po vojne založila Spoločnosť handicapovaných veteránov z vojny za nezávislosť a pôsobila ako jej prezidentka. Založila aj dve centrá na rehabilitáciu zranených vojakov, Bejt Kaj v Nahariji a rehabilitačné oddelenie v nemocnici Šeba - Tel ha-Šomer.
Okrem aktivít vo vyššie uvedených organizáciách podporovala celý rad dobrovoľníckych organizácií, ako je ILAN, Magen David Adom, ktorého bola prezidentkou, a desiatky ďalších súkromných a štátnych charitatívnych organizácií.
Weizmannov dom.
Ako izraelská prvá dáma trvala na svojej účasti pri voľbe interiéru domu, ktorý pre prezidentský pár vybudovali pri Weizmannovom inštitúte. Všetok nábytok a umelecká dekorácia je originálna a väčšinu importovali zo Spojeného kráľovstva a Francúzska.
Ladislav Bielik

Ladislav Bielik (* 28. máj 1939, Levice – † 24. marec 1984, Vyšehradské vrchy) bol slovenský fotograf.
Životopis.
Vyštudoval chemickú priemyslovku. S fotografovaním začal počas práce vo Virologickom ústave SAV. V roku 1965 nastúpil do športového týždenníka Štart a o rok neskôr sa stal fotoreportérom denníka Smena. V roku 1968 sa oženil s novinárkou Alicou Malou.
Vrcholom jeho tvorby sú fotografie z ulíc Bratislavy, ktoré urobil počas prvých dní vpád vojsk Varšavskej zmluvy do Česko-Slovenska, v auguste 1968. Fotografia muža s odhalenou hruďou pred okupačným tankom bola v roku 1968 zaradená do výstavnej kolekcie World Press Photo a často je prirovnávaná k fotografii "Tank man". Neskôr túto snímku opakovane vyberali do renomovaných súborov najlepších fotografií 20. storočia. V roku 1971 odišiel zo Smeny do Štartu. Po roku 1975 musel, ako jedna z obetí normalizácie, aj z tejto redakcie odísť. Dôvodom boli práve fotografie z intervencie. Živil sa ako fotograf na voľnej nohe. Jeho fotografie sa sporadicky objavovali v časopisoch Štart, Život, Slovenka a denníku Smena. Zahynul v marci 1984 vo Vyšehradskych vrchoch medzi mestom Vyšehrad a obcou Svätý Václav počas 2. pretekov horských automobilov Duna-Kanyar pri výkone svojho povolania.
Fotografie Ladislava Bielika objavil jeho mladší syn Peter: "Všetky tieto fotografie, respektíve ich negatívy, som našiel v roku 1989, ako šestnásťročný, v starom ošúchanom kufri v pivnici v paneláku, v ktorom bývame. Domnievam sa, že ich tam ukryl otec, ktorý zrejme nechcel, aby ich niekto zničil alebo ich našli policajti. Stačilo naozaj len veľmi málo a celý tento vzácny dokument mohol byť navždy stratený. Kufor bol totiž značne napadnutý plesňou a negatívy samotné už tiež niesli stopy času. Dnes sú našťastie v dobrej opatere a na bezpečnejšom mieste."
DJ Dado

DJ Dado (vlastným menom Flavio Daddato, * 6. január 1967, Miláno, Taliansko) je taliansky disc-jockey a hudobný producent s chorvátskymi koreňmi.
Preslávil sa svojou dance/techno verziou titulnej melódie amerického televízneho seriálu Akty X a cover verziou piesne "Legend Of Babel" Giorgia Morodera.
Rachel Kohenová-Kaganová

Rachel Kohenová-Kaganová (: רחל כהן-כגן), rodená Racheľ Ľuberská (* 19. február 1888, Odesa, Ruské impérium – † 15. október 1982, Izrael) bola sionistická aktivistka a izraelská politička. 
Biografia.
Narodila sa v Odese v cárskom Rusku (dnešná Ukrajina). Neskôr tu vyštudovala univerzitu, ďalšiu vyštudovala v Petrohrade.
V roku 1919 podnikla aliju do mandátnej Palestíny, kde sa angažovala v Medzinárodnej ženskej sionistickej organizácii. V roku 1932 bola vymenovaná za predsedníčku komisie na sociálnu podporu pri mestskej rade Haify a túto funkciu zastávala až do roku 1946.
V roku 1938 bola zvolená za predsedníčku WIZO a začala sa zaujímať o politiku. V roku 1946 bola vymenovaná za riaditeľku sociálneho odboru Židovskej národnej rady. Bola členkou dočasnej štátnej rady ( "Moecet ha-Am") a spolu s Goldou Meyersonovou (neskôr Golda Meirová) bola jednou z dvoch signatárok (boli jediné dve ženy) izraelskej deklarácie nezávislosti (celkom bolo 24 signatárov).
V prvých voľbách do Knesetu v roku 1949 získala WIZO jeden poslanecký mandát, ktorý pripadol práve Rachel Kohenovej-Kaganovej. O poslanecký mandát prišla v nasledujúcich parlamentných voľbách v roku 1951. Neskôr vstúpila do Liberálnej strany a po voľbách v roku 1961 sa stala znova poslankyňou Knesetu. Bola však jednou zo siedmich poslancov, ktorí Liberálnu stranu opustili a založili "Nezávislých liberálov" na protest proti plánovanému zlúčeniu Liberálnej strany s Cherutom. V nasledujúcich voľbách v roku 1965 o poslanecký mandát prišla.
Mala dve deti.
Ogdoada

Ogdoada alebo Ogdoáda môže byť:
Majstrovstvá sveta FIFA vo futsale 2012

Majstrovstvá sveta FIFA vo futsale 2012 boli 7. majstrovstvá sveta FIFA vo futsale. Bolo to najvyššie podujatie FIFA vo futsale v roku 2012. Konalo sa od 1.18. novembra 2012 v Bangkoku a Nakhon Ratčasima, v Thajsku, za účasti 24 tímov. Počet účastníkov sa oproti posledným MS zvýšil o 4. Nováčikmi podujatia bolo až 6 tímov: Kuvajt, Kolumbia, Maroko, Mexiko, Panama a Srbsko.
Thajsko vyhralo kandidatúru na MS pred krajinami ako Azerbajdžan, Česko, Čína, Guatemala a Srí Lanka.
Arény.
Hlavný štadión turnajaBangkok Futsal Arena sa nestihol postaviť včas a pre nesplnené bezpečnostné požiadavky boli zápasy presunuté do Huamark Indoor Stadium.
Nasadenie do výkonnostných košov.
Pozn: Číslo v zátvorke udáva umiestnenie v aktuálnom medzinárodnom rebríčku FIFA k 22. októbru 2012
Vyžrebovanie skupín prebehlo 24. augusta 2012.
Sundarban

Sundarban (, v preklade „pekný les“) je les na hraniciach Bangladéšu. Ide o najväčší súvislý prílivový halofilný mangrovníkový les na svete. 
Opis.
Les pokrýva plochu približne , z čoho sa rozprestiera na území Bangladéšu a na území indického štátu Západné Bengálsko. Les sa nachádza v ústí a záplavovej oblasti riek Ganga, Brahmaputra a Meghna na pobreží Bengálskeho zálivu. Indická časť lesa je pod správou Národného parku Sundarban.
Pre svoju jedinečnú hodnotu a prírodné bohatstvo je od roku 1997 zapísaný na zozname svetového dedičstva UNESCO. V Sundarbane žije najväčšia populácia ohrozeného tigra indického ("Panthera tigris tigris"), ktorý je národným symbolom Bangladéša. Medzi ďalšie významné druhy fauny patrí pytón tigrovitý a krokodíl morský.
Znečistenie.
9. decembra 2014 sa v rieke Šela potopil tanker, ktorý prepravoval 350 tisíc litrov vykurovacieho oleja. Olej znečistil 50 až 60 km mangrovníkového lesa v Sundarbane.
Osmoro

Osmoro môže byť:
Čcheng-te pi-šu šan-čuang

Čcheng-te pi-šu šan-čuang (predtým aj "Džehol") sú najrozsiahlejšie cisárske záhrady na svete. Nachádzajú sa v čínskej provincii Che-pej. Boli budované počas takmer celého 18. storočia a zaberajú plochu okolo 5,6 km². V záhradách bolo veľa administratívnych i ďalších budov, ktoré stoja dodnes a tvoria súčasť záhrad. 
Od roku 1994 sú záhrady aj s budovami zapísané na zozname svetového dedičstva UNESCO.
Čchü-fu

Čchü-fu je mesto a mestský okres v čínskej provincii Šan-tung.
Podľa tradície sa tu narodil Konfucius, zakladateľ konfucianizmu. V súčasnosti sa tu nachádza rad pamiatok ako Konfuciov chrám, ktorý má via než 100 budov. Všetky tieto budovy i s ďalšími pamiatkami sú od roku 1994 zapísané na zozname svetového dedičstva UNESCO.
Ťiou-čaj-kou

Ťiou-čaj-kou je prírodná rezervácia v čínskej provincii S'-čchuan. Nachádza sa v rozsiahlom údolí, ktoré pokrýva plochu niekoľkých stoviek štvorcových kilometrov. Rieka, ktorá v údolím preteká, na mnohých miestach vytvára vodopády a rôzne jazierka priťahujúce turistov z celého sveta. 
Pre svoju jedinečnosť bola lokalita v roku 1994 zapísaná na zoznam svetového dedičstva UNESCO.
Chuang-lung

Chuan-lung je prírodná oblasť na severozápade čínskej provincie S'-čchuan. V oblasti žijú niektoré prísne chránené druhy ako panda veľká, či langur čínsky ("Pygathrix roxellana"). Širšia verejnosť oblasť pozná najmä vďaka jej prírodným kalcitovým bazénikom. 
V roku 1992 bola zapísaná na zoznam svetového dedičstva UNESCO.
Pusté Pole (sedlo v Šariši)

Pusté Pole () je sedlo v Šariši, oddeľujúce Levočské vrchy a Čergov. Tvorí hranicu medzi okresmi Sabinov a Stará Ľubovňa a pomenované je podľa blízkej obce Pusté Pole, ležiacej severne od sedla.
Doprava.
Sedlom prechádza železničná trať číslo 188 (Košice – Muszyna) z Prešova do Plavča a ďalej do Poľska. Cestná doprava prebieha po ceste I/68 z Prešova do Starej Ľubovne.
Lokality Svetového dedičstva v arabských štátoch

Toto je zoznam lokalít Svetového dedičstva v arabských štátoch. Obsahuje lokality v regióne arabské štáty.
Pri každej položke je uvedený slovenský názov, oficiálny anglický názov podľa zoznamu UNESCO, stručná charakteristika a odkaz na základné zdôvodnenie zápisu podľa UNESCO. Číslo v odkaze je súčasne číslo, pod ktorým je lokalita vedená v zozname. Položky zoznamu pri jednotlivých krajinách sú zoradené podľa roku zápisu do zoznamu.
Zvláštnou položkou je Jeruzalem, ktorého zaradenie navrhlo Jordánsko a v miernom rozpore s pravidlami bol do Zoznamu zaradený. Je preto uvedený pod hlavičkou Jordánsko aj keď na jeho území neleží.